इस अवस्था में रोगी लम्बी लम्बी गहरी सांस लेने लगता है जिससे खड़खड़ाहट भरी आवाजें आती हैं। रोगी के मुंह से झाग निकलने लगता है व उसके दांत पूरी तरह भिंच जाते है। कभी कभी दांतों के बीच में जुबान आकर कट जाती है। रोगी के पूरे शरीर में झटके आने लगते है व उसकी मुठिठयां भिंच जाती हैं आंखों की पुतलियां फैल जाती हैं और कभी कभी अनैच्छिक रूप से मल मूत्र का त्याग हो जाता है। रोगी जब होश में आता है तो उसका शरीर बुरी तरह निचुड़ा हुआ महसूस होता है। तेज़ सिरदर्द, दृष्टिदोष, अंग अंग पीड़ा आदि महसूस होते हैं और रोगी न तो किसी बात करने की स्थिति में होता है और न ही किसी तरह का काम करने में सक्षम रह जाता है। उसे गहरी नींद लेने की इच्छा होती है तथा जागने में उसे कठिनाई होती है। इस प्रकार के दौरों की तीव्रता और पुनरावृत्ति धीरे-धीरे कम होती जाती है।